স্টাফ রিপোর্টার ॥ হবিগঞ্জ শহরের সার্কিট হাউজ রোড এলাকা থেকে গাড়ি চুরির অভিযোগে খলিল মিয়া (২৫) নামে এক যুবক কে আটক করেছে পুলিশ। গতকাল রবিবার দুপুরে শহরের সার্কিট হাউজ রোড এলাকা থেকে সদর থানার এসআই পার্থ রঞ্জন চক্রবর্তীর নেতৃত্বে একদল পুলিশ গোপন সংবাদের ভিত্তিতে অভিযান চালিয়ে তাকে আটক করে। সে সদর উপজেলার রাঙ্গেরগাও গ্রামের ইউনুছ আলীর পুত্র। পুলিশ জানায়, তার বিরুদ্ধে গাড়ি চুরির মামলা থাকায় তাকে আটক করা হয়েছে। আজ সোমবার তাকে আদালতের মাধ্যমে করাগারে প্রেরণ করা হবে।